**Lietuvos Respublikos ambasada Švedijos Karalystėje**

**AKTUALIOS EKONOMINĖS INFORMACIJOS SUVESTINĖ**

2024 m. lapkričio 1 d. – lapkričio 30 d.

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Lietuvos eksportuotojams aktuali informacija |
| 2024-11-06 | **Švedijos maisto kainos spalio mėn. padidėjo 0,2 proc.**Spalio mėn. maisto produktų kainos Švedijoje padidėjo 0,2 %, t. y. tiek pat, kiek ir praėjusį mėnesį - daugiausia nuo vasario mėn. Daugiausia pabrango pieno produktai, taip pat vaisiai ir uogos. | [https://www.svd.se/a/jQwaB0/matpriserna-stiger-varorna-som-okar-mesthttps://www.svd.se/a/jQwaB0/matpriserna-stiger-varorna-som-okar-mest](https://www.svd.se/a/jQwaB0/matpriserna-stiger-varorna-som-okar-mesthttps%3A//www.svd.se/a/jQwaB0/matpriserna-stiger-varorna-som-okar-mest)  |  |
| Lietuvos verslo plėtrai užsienyje aktuali informacija |
| 2024-11-29 | **Lietuvos profesionalų klubas Stokholme paskelbė Lietuvos-Švedijos verslo forumo video įrašą.** Spalio 10 d. Stokholme vykusio forumo įrašas pasiekiamas iki 2024 m. sausio 5 d. Forume buvo aptartos temos: įėjimas į Švedijos rinką, Švedijos verslo kultūra, ICT ir *smart food* aktualijos. | [https://www.youtube.com/@LPSStockholm/videos](https://www.youtube.com/%40LPSStockholm/videos)  |  |
| 2024-11-29 | **2025 m. vasario 19-20 d. Stokholme pirmą kartą vyks verslo paroda skirta renginių ir nuotolinių renginių organizavimo paslaugas teikiančioms įmonėms.** | <https://motenevent.se/english/>  |  |
| Investicijoms į Lietuvą pritraukti aktuali informacija |
| 2024-11-26 | **„Klarna“ plečiasi į Lenkiją**Finansinių technologijų milžinė „Klarna“ pristatė planus įkurti naują technologijų centrą Varšuvoje. Planuose numatyta iki 2025 m. įdarbinti 100 inžinierių. Vienas iš įkūrėjų ir generalinis direktorius Sebastianas Siemiatkovskis pareiškė, kad Lenkija yra „kita Europos technologijų galybė“, o kaip pagrindinius šio sprendimo veiksnius nurodė jos išskirtinius inžinerijos talentus ir klestinčią startuolių sceną. S. Siemiatkowskis pabrėžė, kad ši iniciatyva skirta ne tik „Klarna“ augimui, bet ir Lenkijos potencialo atskleidimui pasaulinėje arenoje. Jis pažymėjo, kad dėl strateginės Varšuvos vietos ji yra idealus pasirinkimas naujam technologijų centrui. | <https://www.breakit.se/artikel/41841/klarna-ska-varva-100-talanger-i-polen-nasta-stora-techscen>  |  |
| Lietuvos ekonominiam ir energetiniam saugumui aktuali informacija |
| 2024-11-01 | **Švedijos vėjo jėgainių gamyba išsikvepia**Švedijos vėjo energetikos pramonė patiria rekordinius nuostolius. Praėjusiais metais vėjo energetikos pramonės nuostoliai siekė 4,6 mlrd. Švedijos kronų (399,6 mln. EUR), o ankstesniais metais - 4 mlrd. kronų (346,45 mln. EUR). Švedijos vėjo energetika nuostolinga jau septintus metus iš eilės, o bendri nuostoliai per šį laikotarpį siekė 17,8 mlrd. švediškų kronų (1,54 mlrd. EUR). | <https://www.affarsvarlden.se/artikel/unik-kartlaggning-vindkraften-slog-forlustrekord-ar-2023>  |  |
| 2024-11-01 | **„Flower“ gavo daugiau nei pusės milijardo Švedijos kronų (43,4 mln. EUR) A serijos finansavimą energetikos plėtrai**Energetikos technologijų bendrovė „Flower“ pritraukė daugiau nei pusę milijardo Švedijos kronų (43,4 mln. EUR) per A serijos finansavimo etapą. Bendrovė „Flower“ daugiausia dėmesio skiria platformos, kuri, naudodama virtualius tinklus, gerina energijos balansą, kūrimui. 2024 m. bendrovė įsigijo du akumuliatorių parkus, iš kurių vienas pripažintas didžiausiu Švedijoje. Su šiuo naujuoju kapitalu „Flower“ per ateinančius dvejus metus ketina plėstis į Vokietiją, Austriją, Šveicariją, Prancūziją, Nyderlandus ir Belgiją. | <https://www.di.se/digital/totalt-en-halv-miljard-in-i-karl-johan-perssons-energibolag/>  |  |
| 2024-11-04 | **Švedija stabdo jūrinio vėjo projektus Baltijos jūroje**Lapkričio 4 d. specialios spaudos konferencijos metu Vyriausybės atstovai pranešė, kad bus galutinai sustabdyta 13 iš 14 planuotų jūrinio vėjo parkų projektų Baltijos jūroje. Sprendimas priimtas remiantis Švedijos kariuomenės atlikta analize, kurioje teigiama, kad jūrinio vėjo parkų vystymas pietinėje Baltijos jūroje neatitinka Švedijos gynybos interesų. Konstatuojama, kad planuoti projektai sutrikdytų Švedijos kariuomenės naudojamus jutiklius, esą vėjų turbinų sparnai skleistų radio aidus ir trukdytų kariuomenei nustatyti ir pranešti apie priešo paleistas sparnuotąsias raketas (įspėjo laikas sutrumpėtų nuo 2 min. iki 1 min.). Planuojami vėjo jėgainių parkai kasmet būtų pagaminę apie 140 teravatvalandžių elektros energijos, t. y. tiek, kiek Švedija suvartojo elektros energijos 2023 m. | <https://www.svt.se/nyheter/inrikes/forsvarsmakten-vill-stoppa-planerad-vindkraft-i-ostersjon> <https://www.dn.se/direkt/2024-11-04/regeringen-stoppar-13-vindkraftsparker/><https://www.dn.se/sverige/regeringens-besked-om-vindkraften-ett-drapslag/>  |  |
| 2024-11-04 | **Švedija derina vėjo ir saulės energiją, siekdama padidinti elektros energijos gamybą** Švedijos žiniasklaidoje plačiai aprašomas pirmasis Švedijoje didelio masto hibridinės energijos parkas, kuriame vėjo turbinos bus derinamos su saulės kolektoriais. Parkas yra statomas netoli Rydo miesto Smolande, siekiant maksimaliai padidinti elektros energijos naudojimą tinkle. Danijos bendrovės „European Energy“ sukurtas Skåramåla hibridinis parkas per metus pagamins 127 gigavatvalandes, kurių pakaks 25 000 namų ūkių aprūpinti energija. Ekspertai prognozuoja, kad hibridinių parkų tendencija didės, siekiant patenkinti didėjančius elektros energijos poreikius be didelės tinklo plėtros. Bendrovė „European Energy“ jau pradėjo planuoti papildomus hibridinius parkus Ydre ir Åmål regionuose. | <https://www.dn.se/ekonomi/solkraft-och-vindkraft-pa-samma-plats-ska-maxa-elproduktion/>  |  |
| 2024-11-13 | **Gynybos srities startuolis „Nordic Air Defence“ pritraukė daugiau nei 14 mln. švediškų kronų (1,2 mln. EUR)**Švedijos gynybos srities startuolis „Nordic Air Defence“ siekia pigiau numušti bepiločius orlaivius. Dabar įmonė pritraukia daugiau nei 14 mln. Švedijos kronų (1,2 mln. EUR) naujo kapitalo, kad galėtų išbandyti savo sprendimą skrydžio metu. Tikimasi, kad „Nordic Air Defence“ išsiskirs iš rinkos savo technologija ir kaina, nes „Krueger 100“ bus dešimt kartų pigesnis už konkurentus, sakė Karlas Rosanderis, vienas iš bendrovių „Acast“ ir „Sesamy“ įkūrėjų, o dabar - „Nordic Air Defence“ generalinis direktorius ir vienas iš įkūrėjų. | <https://www.di.se/digital/svensken-tar-in-nya-miljoner-till-sitt-anti-dronarvapen/>   |  |
| 2024-11-21 | **Švedija atmeta dar vieną jūrinio vėjo parką**Pranešta, kad Švedijos Vyriausybė galutinai atmeta dar vieną jūrinio vėjo parko projektą Baltijos jūroje. Šįkart atmetamas OX2 įmonės vystomas 121 vėjo turbinų projektas prie Gotlando salos. Atmetimas taip pat, kaip ir anksčiau atmestų 13 projektų atveju, yra grindžiamas saugumo išskaičiavimais. |  <https://www.di.se/live/forsvaret-vill-stoppa-annu-en-vindpark-i-ostersjon/>  |  |
| 2024-11-14 | **„Hitachi Energy“ atidarė naują HVDC gamyklą Švedijoje**„Hitachi Energy“ atidarė naują gamyklą Smedjebacken miestelyje, centrinėje Švedijoje. Gamykla pastatyta šalia jau esančios kitos Hitachi gamyklos. Ši nauji gamykla gamins aukštos įtampos nuolatinės srovės (HVDC) technologijos įrenginius. Į projektą investuota virš 300 mln. EUR, gamykloje dirbs apie 2000 darbuotojų. |  <https://www.hitachienergy.com/se/sv/news-and-events/press-releases/2024/11/hitachi-energy-inviger-ny-ut-kad-fabrik-i-smedjebacken>  |  |
| 2024-11-27 | **Šią žiemą tikimasi mažesnių elektros energijos kainų** Ekspertai prognozuoja mažesnes elektros kainas Švedijoje šią žiemą, tačiau perspėja dėl padidėjusio neapibrėžtumo ir didesnio jautrumo oro sąlygoms, kurių įtaka vis labiau auga. Šiais metais elektros kainos buvo palyginti nedidelės. Vidutinės elektros kainos trijuose iš keturių regionų rugpjūčio mėn. pasiekė žemiausią lygį nuo 2000 m. Prognozuojama, kad žiemos mėnesiais centrinėje Švedijos SE3 elektros energijos zonoje kaina bus apie 0,6 SEK (0,052 EUR) už kilovatvalandę, palyginti su 0,8 SEK (0,069 EUR) vidurkiu praėjusios žiemos sausį. Teigiama, kad Vokietijos energetikos strategijos pokyčiai, įskaitant iškastinio kuro gamybos mažinimą ir didesnę priklausomybę nuo atsinaujinančių energijos šaltinių, dar labiau padidina kainų nestabilumą, kai sąlygos yra nepalankios. | <https://www.dn.se/ekonomi/laga-elpriser-men-storre-osakerhet-i-vinter/>   |  |
| 2024-11-28 | **„Vattenfall“ didina tinklo mokesčius**Nuo 2025 m. sausio 1 d. valstybinė energetikos įmonė „Vattenfall“ padidins elektros tinklo mokesčius. Tinklo mokestis yra atskiras mokestis, kurį namų ūkiai moka kartu su suvartojama elektros energija. Vartotojams, kurie iš dalies namus šildo elektra, vidutinis mėnesinis mokestis padidės 160 Švedijos kronų (13,87 EUR). Butuose gyvenantiems klientams mokestis vidutiniškai padidės 30 Švedijos kronų (2,6 EUR). Sprendimas grindžiamas būtinybe plėsti elektros energijos tinklą ir didėjančiomis eksploatacinėmis išlaidomis. Be to, kiti energijos tiekėjai, pavyzdžiui, „Ellevio“, nurodė, kad nuo naujųjų metų pradžios taip pat padidins savo tinklo mokesčius vidutiniškai 6 %. | <https://www.di.se/nyheter/vattenfall-hojer-elnatsavgiften/>  |  |
| Bendra Švedijos ekonominė informacija |
| 2024-11-08 | **Riksbank sumažina palūkanų normą 0,5 % - iki 2,75 %.**Riksbank paskelbė, kad, siekdama suteikti papildomą paramą ekonomikai ir prisidėti prie tikslinės infliacijos stabilizavimo, Vykdomoji valdyba nusprendė sumažinti bazinę palūkanų normą 0,5 procentinio punkto - iki 2,75 %. Sprendimas dėl bazinės palūkanų normos taikomas nuo lapkričio 13 d. Riksbank taip pat patvirtino savo politikos palūkanų normų raidos kryptį, pagal kurią 2025 m. vasarą palūkanų normos bus dar du kartus sumažintos iki 2,25 %. | <https://www.riksbank.se/sv/press-och-publicerat/nyheter-och-pressmeddelanden/pressmeddelanden/2024/styrrantan-sanks-med-05-procentenheter-till-275-procent/>  |  |
| 2024-11-11 | **Švedijos namų ūkių vartojimas mažėja: poveikis restoranams ir viešbučiams**2024 m. rugsėjį, palyginti su rugpjūčiu, namų ūkių vartojimas Švedijoje sumažėjo 0,3 %. Šis sumažėjimas ypač pasireiškė restoranų, kavinių, viešbučių ir apgyvendinimo viešbučiuose paslaugų sektoriuje, kuris, palyginti su rugpjūčio mėn. ir 2023 m. rugsėju, sumažėjo 1,3 %.  | <https://www.scb.se/en/finding-statistics/statistics-by-subject-area/trade-in-goods-and-services/domestic-trade/turnover-in-the-service-sector/pong/statistical-news/monthly-indicator-of-household-consumption-september-2024/>  |  |
| 2024-11-12 | **Didėjantis nedarbas**Spalio pabaigoje vienoje iš šalies įdarbinimo agentūrų buvo registruota 361 747 bedarbių, arba 6,9 proc. darbo jėgos. Rugsėjo mėn. nedarbo lygis siekė 6,8 %. Palyginimui, 2023 m. spalio mėn. jis buvo 6,4 %. Jaunimo nuo 18 iki 24 metų nedarbas spalio mėn. siekė 8,3 %. Tai yra padidėjimas nuo 7,4 % 2022 m. spalio mėn. | <https://www.di.se/live/andelen-arbetslosa-okar-i-sverige/>  |  |
| 2024-11-13 | **Naujasis MSB generalinis direktorius žada atnaujinti bunkerius**Naujasis Švedijos civilinių nenumatytų atvejų agentūros (Šved. Myndigheten för samhällsskydd och beredskap/MSB) generalinis direktorius Mikaelis Frisellas žada, kad Švedijos bunkeriai bus peržiūrimi sparčiau, praneša žiniasklaida. Prieš 2024 m. Vyriausybė skyrė 100 mln. kronų (8,66 mln. EUR) bunkeriams modernizuoti, o 2025 m. numatytos papildomos investicijos. | <https://www.altinget.se/bo/artikel/ny-generaldirektor-lovar-battre-skyddsrum>  |  |
| 2024-11-13 | **Elektros kainų skirtumai Švedijoje**Lapkričio 12 d. pranešta apie didelius elektros energijos kainų skirtumus Švedijoje: skirtumas tarp pigiausios ir brangiausios kainos zonų viršijo 6 400 %. Mažiausia elektros energijos kaina yra SE2 elektros energijos zonoje, vidutinė dienos kaina yra šiek tiek mažesnė nei 0,03 SEK (0.0026 EUR) už kilovatvalandę. Dviejose piečiausiose elektros kainų zonose, kuriose yra dauguma šalies elektros vartotojų, kaina yra daug didesnė. Didžiausia kaina yra antradienį SE4 zonoje, kuriai priklauso Malmė, o vidutinė dienos kaina siekia 1,92 SEK (0,17 EUR) už kilovatvalandę. Kaip viena iš tokių drastiškų kainų skirtumų priežasčių įvardijamas neseniai sukritikuotas Švedijos nacionalinio tinklo operatoriaus „Svenska kraftnät“ įvestas kainodaros modelis. | <https://www.di.se/nyheter/elprisskillnaderna-inom-landet-exploderar/><https://www.dn.se/ekonomi/extrema-skillnader-i-elpris/>   |  |
| 2024-11-15 | **Didėjant būsto kainoms infliacija išaugo iki 1,5 proc.**Švedijos statistikos tarnybos duomenimis, spalio mėn. infliacija padidėjo iki 1,5 %, palyginti su 1,1 % rugsėjį. Spalio mėn. infliacijos lygį, kaip ir ankstesniais mėnesiais, pirmiausia veikė padidėjusios būsto kainos. Didžiausią įtaką tam turėjo padidėjusios nuomos kainos, mėnesiniai mokesčiai už butus ir palūkanų išlaidos už būsto, kuriuo naudojasi jo savininkas, nuomą. Kainos didėjo ir poilsio ir kultūros paslaugų grupėje, į kurią įeina televizijos, kino ir muzikos paslaugos. Be to, padidėjo maisto produktų ir nealkoholinių gėrimų bei apsilankymų restoranuose kainos.  | <https://www.scb.se/hitta-statistik/statistik-efter-amne/priser-och-konsumtion/konsumentprisindex/konsumentprisindex-kpi/pong/statistiknyhet/konsumentprisindex-kpi-oktober-2024/>  |  |
| 2024-11-20 | **Prekyba internetu sparčiai auga: Spalio mėn. į „Temu“ ir „Shein“ kreipėsi 600 000 vartotojų**2024 m. spalį Švedijos vartotojai gerokai dažniau apsipirkinėjo internetu - beveik 600 000 jų pirko iš Kinijos platformų „Temu“ ir „Shein“. Šis šuolis siejamas su užsienio pigių prekių mažmenininkais, nes per metus šioms bendrovėms tenkanti pajamų dalis padidėjo nuo 8 % iki 12 %. Spalio mėn. bendra e. prekybos apyvarta Švedijoje siekė 11,4 mlrd. Kronų (988,6 mln. EUR) ir, palyginti su tuo pačiu praėjusių metų mėnesiu, padidėjo 5 %.  | <https://www.dn.se/ekonomi/over-halv-miljon-handlade-fran-shein-och-temu/>  |  |
| 2024-11-25 | **Geteborge įsikūrusi įmonė „Liquid Wind“ užsitikrino 44 mln. EUR C serijos finansavimą.** Šis finansavimas, kuris šiais metais yra vienas didžiausių Europoje e-kurui, paspartins ekologiškų e-degalų gamybos plėtrą, ypač laivybos sektoriuje. „Liquid Wind“ įrenginiai paverčia biogeninį CO2 ir atsinaujinančią elektros energiją į e-Metanolį – iškastinį kurą. Kiekvienas įrenginys gali pagaminti iki 100 000 tonų e-kuro per metus, todėl žymiai sumažėja išmetamų teršalų kiekis. Bendrovė bendradarbiauja su įvairiais partneriais, siekdama naujovių ir diegti „eFuel“ gamyklas, įskaitant „NorthStarH2“ projektą Švedijoje. Investicija remia „Liquid Wind“ tikslą iki 2027 m. sukurti 10 e-kuro įrenginių, o iki 2050 m. – 500 visame pasaulyje. | [https://news.cision.com/liquid-wind/r/liquid-wind-raises--44-million-in-series-c-financing-with-uniper--hycap-and-samsung-ventures-to-meet,c4068623](https://news.cision.com/liquid-wind/r/liquid-wind-raises--44-million-in-series-c-financing-with-uniper--hycap-and-samsung-ventures-to-meet%2Cc4068623)  |  |
| 2024-11-19 | **„Ericsson“ svarsto galimybę perkelti būstinę į JAV** Švedijos telekomunikacijų gigantė „Ericsson“ svarsto persikėlimo iš Švedijos į JAV galimybes. JAV Prezidento rinkimų kontekste Ericsson CEO B. Ekholm akcentuoja mažėjanti Europos konkurencingumą ir esą perteklinį ES reguliavimą dėl kurio bei Ericsson globalumo ateityje daugiau logikos yra turėti savo būstinę JAV, o ne Švedijoje. Taip pat jis kritikavo Europą kaip vieną silpniausių telekomunikacijų rinkų pasaulyje, kaip pagrindines problemas nurodydamas reguliavimo kliūtis ir lėtą 5G diegimą. Negana to, Ericsson ketina didžiąją dalį savo investicijų kreipti nuo Europos į Šiaurės Ameriką. Ekspertų teigimu, nors Ericsson tokiais pareiškimai galimai bando atkreipti sprendimų priėmėjų dėmesį, Europa išties praranda konkurencingumą ir ateityje dar daugiau švediškų globalių įmonių gali stiprinti savo buvimą kituose žemynuose. | <https://bloomberg.omni.se/ericsson-chief-looks-for-growth-in-us-as-europe-falls-behind/a/lwrz2L>  |  |
| Kita ekonominiam bendradarbiavimui aktuali informacija |  |

Rengėjas (-ai):

LR ambasados Švedijos Karalystėje trečiasis sekretorius Augustinas Uleckas, tel. +46 738014607, augustinas.uleckas@urm.lt

LR ambasados Švedijos Karalystėje praktikantė Gabrielė Jasaitė

**Pastabos: nurodytos piniginės sumos perskaičiuotos pagal kursą 1 EUR = 11,52 SEK**